แฟนหงส์เบาใจ คลอปป์ อัพเดตอาการเจ็บ ชาน ไม่น่าห่วง
นายใหญ่ของทีมหงส์แดงเชื่อว่า อาการบาดเจ็บล่าสุดของ เอ็มเร ชาน ไม่น่าเป็นห่วงอะไร และไม่น่าส่งผลกระทบจนต้องถอนตัวจากเกมทีมชาติอย่างแน่นอน,สำนักข่าวต่างประเทศรายงานวันที่ 18 มี.ค.ว่า เยอร์เกน คลอปป์ ผู้จัดการทีมลิเวอร์พูล ออกโรงยืนยันว่าอาการบาดเจ็บของ เอ็มเร ชาน ไม่รุนแรงอย่างที่หลายคนคาดเอาไว้,โดยในเกมนัดล่าสุด ที่พลพรรคหงส์แดงเปิดรังไล่ขยี้วัตฟอร์ด 5-0 ปรากฏว่า ชาน ต้องถูกเปลี่ยนตัวออกตั้งแต่ครึ่งชั่วโมงแรกของเกม ทำให้หลายคนคาดว่าเจ้าตัวอาจต้องเผชิญกับปัญหาอาการบาดเจ็บที่รุนแรงอีกครั้ง,แต่ล่าสุด นายใหญ่ของทีมลิเวอร์พูลได้ออกมาการันตีว่า อาการบาดเจ็บครั้งนี้ไม่ได้หนักหนาอย่างที่หลายคนคิด และไม่น่าส่งผลต่อการรับใช้ทีมชาติเยอรมนี ในเกมอุ่นเครื่องปลายเดือนนี้ด้วย,อาการบาดเจ็บครั้งนี้ ทั้งผมและเขา (ชาน) ไม่ได้คิดว่ามันจะรุนแรงเกินไป เขามีปัญหาบาดเจ็บเล็กน้อยเมื่อสัปดาห์ก่อน และมีเวลาโปรแกรมฟื้นฟูร่างกายแบบพิเศษเพียงแค่วันเดียว ซึ่งเจ้าตัวคิดว่าจะลงเล่นได้ และลงฝึกซ้อมตามปกติกับเพื่อนร่วมทีมเมื่อวานนี้ (วันศุกร์),บางทีอาจเป็นผลมาจากกล้ามเนื้อ แต่ก็ไม่น่ารุนแรงมาก และผมคิดว่าเขาจะเข้ารายงานตัวกับทีมชาติแน่ พรุ่งนี้จะมีการตรวจร่างกายอย่างละเอียดอีกครั้ง ซึ่งเราจะได้รู้เพิ่มเติมว่าเกิดอะไรขึ้นบ้าง แต่ผมเชื่อว่าไม่น่าจะมีปัญหาอะไร คลอปป์ กล่าว.
นายใหญ่ของทีมหงส์แดงเชื่อว่า อาการบาดเจ็บล่าสุดของ เอ็มเร ชาน ไม่น่าเป็นห่วงอะไร และไม่น่าส่งผลจนต้องถอนตัวจากเกมทีมชาติอย่างแน่นอน
เยอร์เกน คลอปป์,ลิเวอร์พูล,พรีเมียร์ลีก,เอ็มเร ชาน